
ci  Let  me  have  men  alont  mey  that  are  fat ; 

(i  Sleek-headed  men ,  and  such  as  sleep  o'  nights 

Shakespeare. 


Prid.  Id.  Septembris,  hora  locoque  solitis. 

GILBERTUS  MACCRAKEN. 


DISPUTATIO  MEDICA 


IN  AUGURALIS 


DE 


PINGUI  ET  PINGUITUDINE. 


PROOEMIUM. 

§  i.  Omnium  animalium  homines  rebus 
externis  minime  afficiuntur,  et  se  ad  eas  fa¬ 
cillime  accommodant.  Caeterorum  animalium 
unicuique  generi  sunt  suum  coelum  et  suus 
victus,  quibus  valet  et  viget,  quibus  vero  mu¬ 
tatis  aut  desciscit,  aut  perit.  Hominum  tan¬ 
tum  genus  potest  se  ad  omne  coelum  accom¬ 
modare,  et  ubique  sibi  parare  alimentum. 

ii.  Quo  hominum  generis  vitam  et  incolu¬ 
mitatem  conservet,  Naturas  maximae  curae 
esse  videtur.  Quem  igitur  ad  modum  homines 
ita  constituat,  ut  tam  ad  maxima  frigora  et 
calores  se  accommodent,  quam  ad  diversissi¬ 
mas  vi6lus  rationes,  omnium  certe  philoso- 
phantium  interest  investigare.  Sed,  in  hujus¬ 
modi  opusculo,  tantam  rem  moliri  nos  ab  in¬ 
cepto  longius  traheret. 

in.  Ubi  observamus,  quot  quantaeque  homi¬ 
num  constitutionis  et  formae  varietates  sint,  et 
nobiscum  consideramus  quibus  causis  effician¬ 
tur  ;  non  possumus  quin  admiremur,  quas  mu¬ 
tationes  possint  vita  incolumi  subire,  et  qui¬ 
bus  modis  praecaveat  Natura*  ne  his  hominum 
genus  grave  detrimentum  accipiat. 

iv.  Tot  enim  vero  mutationes  efficiunt  aliae 
vivendi  rationes,  quas  invehunt  alius  vidlus, 
aliud  coelum,  alii  mores  ;  ut  cuiquam,  qui  con¬ 
templatus  est  eos  tantum  homines,  qui  eodem 
coelo,  eadem  lingua,  iisdem  institutis  et  mori- 

bus  usi  sunt,  homines,  qui  longe  diversis  utun¬ 
tur,  vix  ad  idem  genus  pertinere  videantur. 

v.  Sed,  ut  nulla  constitutionis  differentia 
majorem  formae  dissimilitudinem  inducit, 
quam  ea,  qua  apti  fiunt  qui  pinguescant,  ita 
nullius  differentiae  causae  digniores  sunt,  quas 
naturae  rerum  studiosi  venentur. 

vi.  Homines  rudes,  nequedum  institutis  at¬ 
que  legibus  ad  civilem  communitatem  conso¬ 
ciati,  quamvis  corporibus  inter  se  differant, 
aequales  tamen  sunt  corporis  habitudine,  nam 
unus  caeteris  habitior  raro  conspicitur. 

vii.  Sed,  ubi  homines  societate  conjuncti 
sunt,  et  institutis  atque  moribus  emolliti,  uti 
cibi  magis  abundant  et.  facilius  parantur,  ita 
propter  opurn  inaequalitatem,  quae  ex  com¬ 
mercio  oritur,  pauperes  laborare  coguntur, 
dum  divites  nihil  praeterquam  fruges  consu¬ 
munt. 

vn r.  Ut  in  hujusmodi  societate  non  con¬ 
tingit  omnibus  esse  opulentis  et  otiosis,  ita 
non  eadem  omnes  corporis  habitudine  sunt. 
Nam,  dum  alii,  prae  pinguitudine  qua  gra¬ 
vantur,  vix  possunt  sui  corporis  pondus  tole¬ 
rare  ;  alii,  quippe  macilenti,  et  membrorum 
compagine  firmiores,  strenui  sunt,  et  cum  ad 
omnem  motum  expeditiores,  tum,  sive  in  arti¬ 
bus  pacis  sive  bello,  manu  promptiores. 

ix.  Adipem,  quippe  qui  non  solum  corpus 
a  frigore  tutetur,  et  motus  faciles  reddat,  sed 
etiam  ad  ejusdem  formositatem  et  pulchritu¬ 
dinem  conducat,  modica  copia  secernere  et 
secretum  servare,  utile  est.  Sed,  ut  medio¬ 
cris  adeps  utilis  est,  ita  nimius,  utpote  quo 
homo  non  solum  sibi  oneri  fiat,  aliisque  ludi¬ 
brio,  sed  etiam  impediatur  quo  minus  motus 
ad  valetudinem  necessarios  perficiat,  est  cum 
ipse  morbus,  et  is  quidem  gravis,  quem  opor¬ 
tet  medicum  levare,  tum  morborum  adhuc 
graviorum  causa» 

x.  Obesitas  seu  pinguitudo,  quatenus  ipsa 
morbus  est,  collocatur  a  C ulle  no  in  cachexi- 
arum  classe,  ordine  vero  intumescentiarumj 
atque  definitur,  “  Corporis ,  pinguedinosa  intu~ 
“  mescentia  molestat 

xi.  Mihi  in  hac  disputatione  consilium  est 
describere,  qua  fabrica  tela  reticulata  sit,  et 
quo  usu ;  dein  exponere,  quo  modo  secerna¬ 
tur  adeps,  quibus  virtutibus  polleat,  et  qui¬ 
bus  partibus  abundet ;  tum  causas  investigare, 
quibus  ultra  modum  cumuletur  ;  tum  osten» 
dere,  cui  usui  sit ;  deinde  memorare,  quibus 
praebeat  morbis  occasionem  ;  postremo  expe¬ 
dire,  qua  ratione  obesitas  sanetur* 


PARS 

PARS  PRIMA. 

De  telae  reticulatae  fabrica  et  usu . 

xii.  Tela  reticulata  est  membrana  delica¬ 
tissima,  tenuissima,  sicut  tegmen,  toti  corpori 
obducta  ;  et  non  solum  singulis  organis  cir¬ 
cumfusa,  sed  etiam  minutissimas  ubique  mus¬ 
culorum  fibras  intersepiens.  Constat  ex  infi¬ 
nito  numero  exiguorum  quasi  loculorum,  seu 
saccorum,  quorum  alii  aliis  minores  sunt, 
pro  partibus  ad  quas  accommodantur.  Hi 
loculi,  seu  cavernulae,  ubique  corporis  patent 
inter  se,  uti  nos  docet  cum  aqua  tum  spiritus 
intercus. 

xiii.  Tela  reticulata  non  uniusmodi  tex¬ 
tura  est.  Plerumque  ex  lamellis  constat,  qua- 

rum  aliis  alia  est  densitas.  Nonnullae  enim, 
prae  tenuitate,  fere  perlucidae  sunt ;  aliae  vero 
multo  firmiores,  et  luci  fere  prorsus  imperviae* 

xiv.  Tela,  de  qua  dicimus,  magnae  disten¬ 
tionis  patiens  est,  ut  apparet  ex  steatomatum 
aliorumque  tumorum  magnitudine.  Interna 
cavernularum  superficies  perpetuo  hume6ta~ 
tur  tenui  et  subtilissimo  humore,  quem  exha¬ 
lant  patuli  arteriarum  surculi. 

xv.  Tela  reticulata  in  omni  fere  corporis 
parte  existit,  et  ad  multa  est  utilis.  Quippe 
impedit,  ne  moventes  partes  mutuis  motibus 
mutuum  detrimentum  accipiant.  Intermiscet 
se  fibris  musculorum,  et  earum  interstitia  im¬ 
plet.  Omnes  porro  solidas  partes  interneHit. 
Per  eam  quoque  vasa,  quae  sanguinem  vehunt, 
suos  ramos  propagant. 

xvi*  Haec  autem  tela,  quam  describimus, 
non  omnibus  aeque  abundat  partibus.  Ea 
nonnullae  partes,  prae  caeteris,  implentur ;  ve- 

lut  facies,  collum,  axillae,  feminarum  mam- 
mae,  inguina,  clunes,  inferiores  ventris  externi 
partes,  palmae  manuum,  pedumque  plantae» 
Exuberat  quoque  ad  initfum  amplorum  vaso¬ 
rum,  et  haec  per  totum  cursum  comitatur  et  in¬ 
volvit.  Cumulatur  autem  maxima  copia  cir¬ 
ca  renes,  in  omento  majore,  in  mesenterio  et 
mesocolo .  Se  quoque  insinuat  inter  viscera 
majora,  interpositumque,  si  quid,  spatium  oc¬ 
cupat. 

xvir.  In  telae  reticulatae  cavernulis  locantur 
uterculi  exigui,  qui  adipem  contineant.  Hu¬ 
jusmodi  vesiculae  neque  inter  se  patent,  ne¬ 
que  communicant  cum  cavernulis.  Natura 
delicatissimae  sunt ;  intextis  vero  vasis  instruc¬ 
tissimae,  ex  quorum  sanguine  adeps  secerni 
putatur.  Cola  habent  nulla,  et  adipe  ab¬ 
sorpto  evanescunt. 


PARS 

PARS  SECUNDA. 

De  adipis  secretione ,  sedibus ,  usu ,  et  absorptione * 

xviii.  Quo  modo  formetur  adeps,  discrepat 
inter  scriptores.  Malpigius,  cui  haud  pau¬ 
ci  assentiunt,  putat  a  glandulis  secerni,  quas 
demonstrare  posse  credat.  Inducdus,  ut  vide¬ 
tur,  est,  ut  ita  existimaret,  quod,  praeter  hu¬ 
mores  quos  patuli  arteriarum  surculi  exhalant, 
caeteri  per  glandulas  a  sanguine  secernuntur. 
Nullas  vero  glandulas,  quae  adipem  secernant, 
ha&enus  detegere  potuerunt  anatomici . 

xix.  Opinatus  Hallerus  est,  et  multis  ar¬ 
gumentis  conatus  probare,  oleosas  chyli  partes, 

/ 

a  caeteris  separatas,  et  sponte  ad  internos  ar¬ 
teriarum  parietes  latas,  permanare  per  quas- 

dam  vias  exiguas,  ex  interna  ubique  arteriarum 
facie  duCtas  et  direCtas,  in  contiguas  telae  re¬ 
ticulatae  arteriis  circumjectae  cavernulas. 

xx.  Quo  suam  opinionem  confirmet,  con¬ 
tendit  Hallerus,  humores  in  arterias  injeCtos, 
ut  comperti  sunt,  non  solum  ipse,  sed  etiam 
Ruischius,  Bergerus,  Gottschedius,  Hoff- 
mannus,  Stuartus,  Peyerius,  Halesius  et 
Fauvius,  per  meatus  exiguos  exhalari  in 
contiguam  telam  reticulatam  :  adipem  ani¬ 
malium,  quae  diutinam  et  gravem  exercitatio¬ 
nem  passa  sint,  majusculis  arteriis  contiguum, 
rubro  colore  tingi :  in  membranis  ventriculi 
et  alvi  hominum,  qui  strangulati  sint,  aut  in¬ 
flammatione  perempti,  arterias  per  totam  longi¬ 
tudinem  comitari  lineas  rubras,  fuscas,  et  pene 
nigras  denique,  quas  effecerit  sanguis,  undique 
ex  arteria  in  reticulatam  huic  circumjectam 
telam  effusus :  Morgagnum  auCtorem  esse,  ve¬ 
rum  adipem,  guttularum  specie,  de  amputatis 
vasis  destillasse:  testari  Malfigium,  se  vidisse 
adipem  in  ranarum  vasis  fluentem :  Ruischium 

denique  et  Glissonium  vidisse,  ut  putabant, 
adipem  in  sanguine  stomacace  laborantium. 
Suam  porro  opinionem  confirmari  putat,  quod 
ei  consentaneae  sint  causae,  quae  homines  pin¬ 
guefaciunt 

xxi.  Halleri  opinio,  quamvis  confirmetur 
tam  praeclaris  audlorum  ingeniis,  tamen, 
quippe  cum  pro  concesso  assumat,  pingue  in 
sanguine  existere,  labefaflatur  nuperioribus 
audtoribus  ;  qui  experimentis  comprobarunt, 
nullum  omnino  adipem  in  sanguine  inesse, 
sed,  pariter  atque  alios  secretos  humores,  vas¬ 
culis  minutis  formari.  44  Une  desoxigenation 

prononcee  dans  le  sang  en  est  la  source  pri- 
“  mitive,  suivant  les  principes  de  la  chimie 
u  pneumatique  Fran^aise  f.” 


*  Vid.  Haller.  Elernent.  Physiolog.  tom,  i.  pag.  35. 
ad  38.  et  au&ores  ibi  ab  eo  citatos, 

■j*  Vid.  Fourcroi.  Sy sterne  des  Conndissances  Chimiques , 
geft.  vm.  ord.  m.  art,  sv.  §  4. 

xxii.  In  vivo  corpore  sat  est,  cur  adipem 
liquidum  esse  credamus,  cum  concretus  manus 
calore  liquescat,  et  liquidus  conspe&us  sit  in 
vivis  animalibus.  Eorum  animalium,  quae  iis 
vivunt  rebus  quae  gignantur  e  terra,  adeps 
prope  est,  ut  concrescat.  Liquidior  est  in 
cujuslibet  animalis  partibus,  ubi  musculi  se 
validissime  exercent,  quam  in  corporis  cavis. 

xxiii.  In  percrudo  foetu  adeps  prorsus  de- 
est.  In  foetu  fere  maturo  existit  parca  copia 
in  omento,  secundum  cursum  vasorum,  quae 
sanguinem  vehunt.  Primis  annis  infantes 
plerumque  multo  pinguiores  sunt,  quam  ulti¬ 
mis.  Pueri,  praesertim  pubescentes,  ferme 
macrescunt ;  neque  adulti  pinguescunt,  donec 
eorum  corpora  summam  magnitudinem  et  fir¬ 
mitatem  adepta  sint.  Quadragenarii  haud 
raro  in  obesitatem  admodum  proclives  sunt. 
Obrepente  vero  senedtute  adeps  evanescit,  et 
addudta  cutis  rugis  deformatur. 

xxiv.  Pingue,  fere  ubique  summi  corporis, 

•>  i  ' 

haud  exigua  copia  existit.  Prae  caeteris  ta¬ 
men  externarum  partium,  abundat  via  et  in¬ 
tervallis  majorum  musculorum,  velut  eorum 
abdominis  et  femorum,  itemque  antici  thora¬ 
cis  ;  circa  artus  majores ;  in  imis  oculorum 
orbitis  ;  inter  musculos  faciei  ;  via,  qua  cur¬ 
runt  musculi  cervicis.  Circumdat  mammas, 
et  ad  earum  magnitudinem,  formam,  et  pul¬ 
chritudinem  conducit.  In  hominibus  solis,  in 
magnis  gluteis  abundat.  Defendit  palmas 
manuum  et  plantas  pedum,  ne  attritu  et  com¬ 
pressione  detrimentum  capiant. 

xxv.  In  multis  internarum  partium  adeps 
magna  copia  deponitur,  praesertim  vero  inter 
laminas  mediastini ,  et  ad  basim  cordis.  Cir¬ 
cumjacet  quoque  stomachum  et  intestina. 
Nullis  autem  partibus  tanta  copia  cumulatur, 
quanta  in  omento  et  circa  renes.  In  cavis 
longorum  ossium  continetur  in  vesiculis  am- 
piis,  quae  separantur  et  intersepiuntur  delica¬ 
tissima  membrana.  In  iis  plerumque  deest 

partibus,  quae  ex  pressura  detrimentum  capi¬ 
unt,  aut  quibus  inest  acrior  sensus. 

xxvi.  Nihil  in  animalium  corporibus  muta¬ 
bilius  est,  quam  adeps.  Multi  hominum,  ut 
mira  eum  colligunt  celeritate,  ita  perbrevi 
nonnunquam  tempore  ex  corpore  eliminant. 
Eum,  uti  videtur,  absorbent  vasa  bibula,  et 
conducunt  in  sanguinem ;  ex  quo  patulis 
arteriarum  surculis  separetur,  aut  glandulis, 
et  dein  aut  per  cutem,  aut  per  vias  ex  glandu¬ 
lis  profecdas,  corpore  ejiciatur.  Nondum  qui¬ 
dem  in  remacrescentium  sanguine  detedlus 
adeps  est ;  fortasse  quia  aliquam  mutationem 
subit,  priusquam  bibulorum  vasculorum  oscu¬ 
la  intrat. 

xxvii.  Causae,  quae  faciunt  ut  resorbeatur 
adeps  et  parcior  fiat,  sunt  durus  labor,  inedia, 
exinanitio,  et  morbi  acuti.  Qui  igitur  mul¬ 
tum  exercentur,  et  parce  vivunt,  quive  morbis 
acutis  urgentur,  ii  plerumque  brevi  maces¬ 


cunt. 

xxviii.  Hujusmodi  tamen  causis  bestiae 
saepe  adhuc  magis  marcescunt,  quam  homi¬ 
nes,  ut  multis  exemplis  addudlis  comprobavit 
Hallerus  Alaudae  obesitatem,  quam  nodle 
adipiscuntur,  proximo  die  amittunt  f .  Piger 
bradypus,  dum  ab  arbore  ad  arborem  repit, 
in  meram  formam  osseam  contabescit  J.  Equi 
nonnunquam  adeo  cito  marcescunt,  ut  absorp¬ 
tus  adeps  magnam  vim  febris  excitet  §  ;  et  non 
solum  glutinosus  in  sanguine  reperiatur,  sed 
etiam  pingues  alvi  faeces  reddat  ||,  atque  in 
abdomine  in  glebas  non  modicas  conforme¬ 
tur  ^[. 


*  Vid.  Haller.  j Element.  Physio/og.  tom.  1.  pag.  41. 
et  42. 

f  Vid.  Stahl.  Theor.  Medies  pag.  374. 

J  Vid.  Dampier.  Voyage  round  the  World ,  toto.  ii. 
pag.  61. 

§  Quam  moltengrease  nominant  Angli, 

||  Vid,  Gibson.  Diseases  of  Horses ,  pag,  326.  et  327, 
et  denuo,  pag.  57. 

«f  Vid.  Ruisch.  De gland.  falric .  &c. 

xxix.  Causis,  quae  faciunt  ut  resorbeatur 
adeps,  et  animalia  extabescant,  accedant  mul¬ 
tus  acidorum  usus,  Veneris  intemperantia,  et, 
ut  nonnulli  censent,  assiduae  fri&iones. 


PARS 

PARS  TERTIA. 

De  obesitatis  causis . 

xxx.  Obesitas  hominum  generi  neuti- 
quam  naturalis  est.  Rudes  enim,  qui  non¬ 
dum  artes  didicerint,  quae  mores  emolli unt, 
et  corpora  effeminant,  pinguitudine  non  one¬ 
rantur,  sed  vegeti  sunt,  agiles,  ad  omnigenum 
motum  expediti.  Quo  famem  tolerent  rudes 
et  agrestes  hominum,  quibus  cibus  est  ferina 
caro,  piscatus,  et  humi  pabulum,  necesse  est, 
ut  singulis  prope  diebus  feras  agitent  et  feri¬ 
ant  ;  pisces  hamis  retibusve  capiant ;  easque 
salubres  herbas  legant,  quas  suggerat  humus ; 
eosque  carpant  frudlus,  quos  ferant  arbores 
quae  terra  stirpibus  alantur.  Hujusmodi  ho¬ 
minibus,  quibus  prima  sunt  firma  membro^» 

rum  compages,  valetudo  et  agilitas,  vitae  ratio 
non  permittit,  ut  pinguescant. 

xxxi.  Causis,  quae  obstant  quo  minus  rudes 
et  feri  homines  pinguescant,  accedant  alimenti 
inconstantia  et  parcitas.  Non  omnibus  aeque 
anni  temporibus,  fruges  humus  fundit ;  fruc¬ 
tus  ferunt  arbores ;  feris  silvulae  silvaeque 
abundant,  flumina  piscibus.  Penus  cum  par¬ 
cus  sit,  tum  cibis  se  abstinere  coguntur,  et 
frequente  jejunitate  macrescunt. 

Illos  longa  domant  inopi  jejunia  vlftud* 

Ovii>. 

xxxii.  Huc  adde  incredibilem  fere  fatiga¬ 
tionem  et  vigilationem,  quae  patiuntur  hosti¬ 
les  gentes  fugiendo,  aut  insequendo  fugientes. 
Haud  insolitum  est,  unam  gentem  aliam  us¬ 
que  ad  internecionem  bello  persequi,  aut  dum 
vi&a  vidtrici  coalescat.  Dum  gliscit  bellum, 
vi£ti,  pariter  atque  vi&ores,  algoris  et  caloris, 
laboris  et  vigiliae,  famis  ac  sitis,  fere  supra 
quam  cuiquam  credibile  est,  patientes  sunt  \ 

neque  fieri  potest,  quin  tot  duris  ferendis 
nonnunquam  mirum  in  modum  macescant. 

xxxiii.  His  cognitis,  ad  rem  nostram  erit, 
anquirere,  quibus  causis  hominum  cultu  et 
humanitate  emollitorum  corpora  pingues¬ 
cant. 

xxxiv.  Homines,  qui  praeter  modum  pin¬ 
gues  evaserint,  prolem  aptam  gignere  quae 
itidem  pinguescat,  vero  haud  absimile  est. 
Saepe  enim  videmus  parentes,  qui,  praeter 
hanc  in  obesitatem  proclivitatem,  nullam  li¬ 
beris  dotem  relinquunt ;  et  liberos,  quibus 
hoc  divitiarum  simulacrum  est  sola  haereditas 
derivata  a  parentibus. 

xxxv.  Obesitas  nulli  corporis  temperamen¬ 
to  propria  est.  Qui  tamen  sanguineo  aut 
pituitoso  temperamento  sunt,  et  natura  laxi 
et  delicati,  ii,  prae  caeteris,  pinguescunt.  Foe- 
minarum,  caeteris  paribus,  plures  pingues 
fiunt,  qu&m  mari  una. 

xxxvi.  Dijeta  quaedam  ad  hominum  cor¬ 
pora  pinguefacienda  multum  conducit.  Cibi 
enim  oleosi  et  valentes  eos,  quorum  stomachi 
ad  concoquendos  valent,  saginare  observan¬ 
tur.  Qui,  singulis  diebus,  carnibus  se  mera- 
cioribusque  potulentis  fermentatis  implent, 
ii,  prae  caeteris,  pingues  fiunt.  Rari  etiam 
pinguerunt,  qui  lade  vixerunt  et  farraceis  ; 
neque  insolitum  est  eos  pinguescere,  qui,  ve- 
lut  nigri  hominum,  cum  cibis  multo  saccharo 
utantur. 

xxxvii.  . ^uies  etiam  ad  obesanda  hominum 
corpora  necessaria  est.  Infantes,  et  bestiarum 
pulli  atque  catuli,  qui  totam  fere  nodem, 
et  multam  etiam  diei  partem  dormiunt,  pin¬ 
guiores  plerumque  sunt,  quam  puberes,  atque 
adultae  bestiae  ejus  generis  ad  quod  pertinent. 
Gravis  contra  labor  impedit,  tam  ne  homines 
pinguescant,  quam  ne  bestiae.  Quae  animan¬ 
tes  hieme  torpent,  iis  interea  eadem,  quae  erat 
torpescentibus,  manet  obesitas.  Quiete,  et 
caecitate,  et  diffradis  cruribus,  anseres  enor- 

mem  molem,  per  saginam,  acquirunt  *.  Ut 
gallinae  bene  pinguescant,  necessarium  est,  ut 
plurimum  dormiant ;  et,  hunc  in  finem,  galli¬ 
narii  nonn unquam  cibis  lolium  immiscent. 
Nonnulli,  ut  accipimus,  cyprinos  in  cella  con¬ 
tinent,  musco  obvolutos,  ut  ab  omni  motu  in¬ 
hibeantur,  et  sic  quiete  pinguescant  f. 

xxxviii.  Frequens  sanguinis  missio ,  modb 
corpus  non  usque  eb  debilitetur,  ut  stoma¬ 
chus  alimentum  non  possit'  concoquere,  ad 
obesitatem  plurimum  confert.  Qui,  statutis 
anni  temporibus,  insueverunt  sanguinis  mis¬ 
sionem  pati,  iidem  plerumque  pleni,  supra 
modum,  fiunt  et  obesi,  et  iis  opportuni  mor¬ 
bis,  qui  plenitudine  et  habitudine  oriuntur. 
Apud  agrestes  mos  haud  infrequens  est,  detra- 


#  Vid.  Oliv.  des  Serres.  De  Pradel.  pag.  446. 

Bradlei.  Country  F armer' s  Direftory,  pag.  27. 

f  Vid.  Rhazczynsci.  Hist.  Natur .  Polon .  tom.  ii. 
pag.  21 1. 

here  sanguinem  ex  iis  bestiis,  quas  velint  pin¬ 
guefacere.  Quo  vero  detractio  respondeat, 
debet  esse  parca  et  frequens.  Si  enim  magna 
sanguinis  jaClura  vires  multum  dissipantur, 
neque  stomachus  cibos  sic  concoquere  potest, 
ut  in  sanguinem  convertantur,  animal  adeo  non 
molem  et  pinguitudinem  adipiscitur,  ut  mar¬ 
cescat.  Sanguinem  autem  intervallis  tantula 
tantum  copia  elicere,  quantula,  dum  paulu¬ 
lum  tardat  cordis  arteriarumque  motus,  vires 
non  labefaciet,  non  solum  ad  adipem  depo¬ 
nendum  plurimum  conducit,  sed  etiam  vasa 
reddit  apta,  quas  haud  ita  multo  post  sanguine 
denub  impleantur. 

xxxix.  Frigus  quoque  ad  homines  sagi-, 
nandos  multum  confert.  In  iis  enim  regioni¬ 
bus,  ubi  vis  frigoris  dominatur  maximam  anni 
partem,  omnia  animalia,  sive  terrestria  sive 
aquatica,  iis  pinguiora  sunt,  quae  ibi  vivunt, 
ubi  Jupiter  longiores  aestates  praebet,  et  bre¬ 
viores  hiemes.  Quinetiam  animalia,  quae  aut 
suo,  aut  hominum  arbitrio,  frigidum  coelum 

calido  permutarunt,  haud  longo  tempore, 
modo  vivant  et  frigoribus  insuescant,  saginam 
contrahunt. 

xl.  Sed  quomodo,  quaerat  aliquis,  frigus 
ad  adipem  conducit?  Fortasse  parfim  tar¬ 
dando  motus  cordis  et  arteriarum  vi  sua  re¬ 
sedante  ;  fortasse  cutis  exhalationem  tempe¬ 
rando  ;  et  haud  scio,  annon  etiam  partim  fir¬ 
mando  organa,  quibus  alimentum  concoqua¬ 
tur.  Hoc  saltem  satis  constat,  hominum  in 
frigidis  regionibus  pauciores  stomachis  imbe¬ 
cilles  esse,  et  alimenta  conficiendi  impotentes, 
quam  in  calidis. 

xli.  Eviratio  etiam  causis  annumeranda 
est,  quae  hominum  caeterorumque  animantium 
mares  aptos  reddunt,  qui  pinguescant.  Ubi 
ad  malos  mores  pessumdati,  et  turpis  lucri 
quam  humani  generis  studiosiores,  parentes 
masculos  infantes  evirant ;  miseri,  quibus  pa¬ 
rentum  vitio  superest  vox,  et  praeterea  nihil, 
uti  vocis  mollitudine  et  exilitate  foeminas  re- 

ferunt,  ita  delicata  corporis  mollitie  et  pin¬ 
guitudine. 

xlii.  Bestiarum  masculis  testes  exstir¬ 
pare,  ut  habitiores  fiant  et  succosiores,  et  ma¬ 
joris  a  carnariis  emantur,  haud  insolitum  est, 

xliii.  Castratio  animalia  apta  reddit,  quae 
pinguescant,  mutando  indolem.  In  humano 
autem  genere,  una  cum  testiculorum  exstirpa¬ 
tione,  concurrunt  alia  haud  pauca  ad  adipem 
inducendum.  Eunuchi  enim  plerumque  lu¬ 
xuriosi  sunt  atque  ignavi,  a  curis  pariter  ac 
laboribus  vacui.  Quinetiam  fontibus  Vene¬ 
rearum  voluptatum  exsiccatis,  humorum  dis¬ 
pendium  minuitur.  Evirati,  muliebria  arva 
conserendi  impotentes,  merus  numerus  sunt ; 
et  nihili,  nisi  ut  conserendi  potentibus  obse¬ 
quentes  ministri  sint,  et  casti  nec  suspiciosi 
Veneris  maritae  custodes. 

xliv.  Itali,  apud  quos  masculos  infantes 
evirandi  mos  inveteravit,  virilem  jamdudum 

animum  amiserunt.  Quam  degeneres !  Quam 
veteribus  Romanis  absimiles  !  quibus,  quam- 
diu  domi  militiasque  bonos  mores  colebant, 
unicusque  inter  eos  in  asdem  honoris  aditus 
erat  per  aedem  virtutis,  “  non  labor  insoli- 
“  tus,  non  locus  ullus  asper  aut  arduus  erat, 
“  non  armatus  hostis  formidolosus.”  In  istos 
abjecdos  invehitur  Poeta : 

u  Contrasted  faults  through  ali  their  manners  reign  j 
“  Though  poor,  luxurious  ;  though  submissive ,  vain  ; 

Though  grave ,  yet  trlfling  j  zealous ,  yet  untrue  ; 

And ?  even  in  penance^  planning  sins  anew 

Goldsmith. 

xlv.  Sed,  magno  ab  integro  saeculorum 
ordine  nascente,  forsan  Itali  brevi  scelerum 
vestigiis  erubescent ;  et  non  diutius  cantu,  ti¬ 
biis,  fidibus,  et  tabulis  pi&is  famam  quaerent, 
sed,  majorum  virtutes  et  egregia  facinora  imi¬ 
tati,  ad  gloriam  rebus  militiae  praeclare  gestis, 
domique  concordia,  jure  et  bonis  moribus, 
grassabuntur. 


D 

xlvi.  Quantum  ad  obesitatem  conferat  evi¬ 
ratio,  apparet  ex  exemplo,  quod  nostrati  Gre- 
gorio  occurrit.  Infelix  homo  utrisque  testi¬ 
culis,  quippe  adeo  induratis  ut  eorum  duri¬ 
tias  emollire  nescirent  medici,  in  valetudina¬ 
rio  edinensi  privatus  est,  et  hinc  post  ali¬ 
quanto,  rebus  nondum  per  omnia  secundis, 
pro  sanato  emissus.  Unum  fere  post  annum, 
Gregorio  forte  occurrit ;  sed,  etiamsi  interea 
durum  laborem  subiisset  in  lapicidina,  adeo 
tamen  obesus  evaserat,  et  quod  ad  caetera  adeo 
mutatus  in  melius  erat,  ut  eum  medicus  vix 
agnosceret. 

xlvji.  AL^uus  itidem  animus  accedit  causis, 
quae  homines  obesos  reddunt.  C asteris  enim 
paribus,  pinguescunt  potissimum  ii,  quibus  ani¬ 
mi  sereni  sunt,  languidi,  et  parum  apti  qui 
ira,  cupiditate,  honorumque  ambitione  gra¬ 
viter  commoveantur.  Non  facile  autem  pin¬ 
guescunt  ii,  qui,  prasclaris  facinoribus  intenti, 
studiisve  admodum  devindi,  honorumve  cu- 

pidi,  dies  no&esque  animos  agitant  et  solici- 
tant. 

xlviii.  Quantum  animi  vacuitas  ad  homines 
saginandos  contribuat,  optime  illustrat  id, 
quod  celeberrimo  Swiftio  accidit.  Hic  enim, 
quamdiu  curis  et  iris  animum  vexabat,  ma¬ 
cilentissimus  erat ;  sed,  fractis  ingenii  viribus 
fatuus  faftus,  pinguis  corporis  moles,  et  prae¬ 
terea  nihil,  evasit  *. 

xlix.  Causae,  quas  memoravimus,  fortasse, 
ut  putat  Hallerus,  adipem  efficiunt  motus 
cordis  arteriarumque  tardando,  neque  tamen 
prosperam  labefadtando  valetudinem.  Satis 
apparet,  tardato  sanguinis  motu,  patulos  arte¬ 
riarum  in  cutem  dispersarum  surculos  minus 
humoris  in  summum  corpus  exhalare.  Tanta 
autem  est  aequalitas  impetus,  quo  sanguis  mo¬ 
vetur,  et  oppositi  his  surculis  obstaculi,  ut  hi, 


*  Vid.  Baker.  De  ajfedibus  animi ,  pag.  20. 

vel  prospera  valetudine,  facillime  afficiantur. 
Haud  raro  enim  cutis  halitus,  fere  ex  toto, 
supprimitur  ;  dum  surculi  arteriarum,  qui  in 
partes  internas  oribus  hiant,  nihilo  minus,  imo 
solito  plus  exhalant. 

l.  Proxima  itaque  obesitatis  causa  vide¬ 
tur  esse  tanta  sanguinis  tarditas,  quanta  ef¬ 
ficiat,  ut  patuli  arteriarum  surculi  minus  hu¬ 
moris  in  summam  cutem  exhalent,  neque  ta¬ 
men  minus  in  telam  reticulatam,  et  interna 
cava.  Hoc  saltem  concesso,  facile  apparebit, 
quo  modo  ad  adipem  cumulandum  conferant 
©mnes  causae,  quas  diximus. 

li.  Nam  quies,  seu  ignavia,  cutis,  ut  ig¬ 
norat  nemo,  halitum  minuit ;  et,  dummo¬ 
do  stomachus  maneat  ad  cibos  concoquen¬ 
dos  validus,  facit,  ut  patentes  arteriarum  sur¬ 
culi  plus  humoris  in  cava,  interna  exhalent. 
Idem  plane  faciunt  missiones  sanguinis,  et  fri¬ 
gus,  ut  supra  explicavimus.  Quin  ad  idem 
similiter  conducat  testiculorum  exstirpatio^ 

nemo  animi  dubius  esse  potest :  qui  intelligit, 
quam  stimulans  humor  semen  sit ;  et  quantam 
flammam  moveat,  et  quam  irrequietum  reddat 
corpus  inexpleta  libido. 


PARS 

PARS  QUARTA. 


De  adipis  usibus . 


lii.  Nullius  forsan  generis  animalia  sunt, 
in  quibus  plus  minus  adipis  non  inveniatur. 
Hoc  aves  saepe,  et  pisces,  multum  abundant. 
Quadrupedes,  tam  feri  quam  domestici,  saepe 
mirum  in  modum  pinguescunt.  Quanquam 
animantes  aliquando  admodum  macilenta 
sunt,  iis  tamen  adeps  nunquam  ex  toto  deest. 
Pingue  detexerunt  anatomici  vel  in  iis  insec¬ 
tis,  quae  exiguissimis  corporibus  sunt,  et  aevo 
brevissimo. 

liii.  Quum  omnigenis  adeps  insit  animan¬ 
tibus,  et,  saltem  ut  putat  Hallerus,  his  om¬ 
nibus  aeque,  ac  musculosae  fibrae,  communis 

est,  cur  concludamus,  magno  usui  esse  ani¬ 
mantium  corporibus. 

liv.  Motus  facilitas.  —  Adeps,  ad  motus 
artuum  et  musculorum  faciles  reddendos, 
plurimum  conducit.  Nihil  enim  magis  im¬ 
pedit,  ne  solida  corpora  mutuo  attritu  motus 
tardent,  quam  interpositum  oleum,  aliusve 
glutinosus  humor  ;  qui,  sulculis  oppletis,  sic- 
que  omnibus  exaequatis  asperitatibus,  conti¬ 
guam  moventium  superficiem  ubique  laevem 
reddat.  Quinetiam,  ni  esset  adeps,  fibrae  mus¬ 
culosae  rigescerent,  et  fragiles  fierent ;  neque 
diutius  ad  suos  motus  capessendos,  et  sua  fun¬ 
genda  munera,  valerent. 

lv.  Membrorum  discrimina — aliter  con¬ 
servari  non  possent,  quam  adipe  interposito. 
Nisi  enim  medius  intercederet  ne  conferve¬ 
rent,  partes  contiguae,  ut  solent  interstrato 
adipe  inflammatione  abolito,  in  molem  inse¬ 
parabilem  coalescerent,  neque  motus  ad  cor¬ 
poris  incolumitatem  necessarios  perficerent. 

Multa  exempla  immobilitatis,  quae  ex  adipe 
inflammatione  consumpto  partibus  superve¬ 
nit,  collegit  Hallerus,  et  narravit  citatis 
audtoribus 

lvi.  Vacuitatum  expletio , — Quinetiam,  in 
partibus  haud  paucis,  adeps  utilis  est  ad  va¬ 
cuitates,  quae  aliter  essent,  explendas ;  ut  in 
imis  oculorum  orbitis ;  in  genis,  inter  mala¬ 
rum  ossa  et  buccinatorum  ;  inter  convexum 
renum  ambitum  et  musculos,  psoas  nempe  et 
quadratos  lumborum  ;  inter  redlum  intestinum 
atque  musculos  obturatores  internos . 

lvii.  Partium  suffulcrum, , — -In  nonnullis 
porro  partibus  adeps  est  tanquam  pulvinus, 
qui  iis  durorum  et  ponderis  pressum  depellat. 
Hoc  forsan  consilio,  magna  copia  natium  cuti 
substernitur,  itemque  ei  palmarum  manuum, 
plantarum  pedum,  et  mammarum  feminarum. 


*  Vid,  Haller.  Element .  Physiolog.  tom.  i,  pag.  45. 
et  46. 

Evi  ii.  Contra  frigus  munimen.  —  Adeps 
quoque  succutaneus  est  tutamen,  quo  nullum 
sane  potest  esse  efficacius,  quod  in  frigidissi» 
mis  regionibus  animalia  a  frigoribus  tueatur. 
Verisimillimum  hoc  esse,  eo  apparet,  quod 
homines,  qui  ex  pinguibus  macri  evaserunt, 
de  frigore  conqueruntur.  Quinetiam  homi¬ 
nis  meminit  Galenus,  cui  omenti  pars  excisa 
erat,  quique  partem  subjeCtam,  quae  superin¬ 
ductum  tutamentum  amiserat,  frigidam  sen¬ 
tiebat.  In  regionibus  porro,  in  quibus  per 
maximam  anni  partem  magna  vis  frigoris  do¬ 
minatur,  omnia  animalia  appetente  hieme  pin¬ 
guescunt,  et  vere  redeunte  macrescunt.  Hu¬ 
jusmodi  tamen  praecipua  sunt,  pisces,  cetus, 
phoca,  et  aves  #. 

lix.  Quemadmodum  a  frigore  animalium 

E 


*  Vid.  Anderson,  Nachricht  von  Isiand .  de  ceto  den¬ 
tato,  Cachillot. 

Rai.  Wisdom  of  God?  &c.  pag.  26.  152. 

corpora  tutetur  adeps,  explicare  haud  difficile 
est.  Tardissime  enim  transmittit  calorem  ex 
Corpore  in  contiguas  naturas  ;  simUlque  san¬ 
guini  suppeditat  naturas,  hydrogenium  scilicet 
et  carbonium ,  quae  aptum  reddant,  qui  plus 
oxygenii,  seu  animabilis  aeris  circumflui  par¬ 
tis,  consumat,  et  sic  plus  caloris  gignat  et  sus¬ 
tineat. 

lx.  Natura,  qua  nihil  solertius  et  providen¬ 
tius,  sic  ad  alias  regiones  alia  animalia  accom¬ 
modavit.  Namque  hydrogenium  et  carboniumt 
quae  adipi  insunt,  absorpta,  in  venasque  re¬ 
ducia,  sanguinem  animabilis  aeris  circumfusi 
partis  appetentiorem  reddunt.  In  frigidis 
autem  regionibus,  aer  frigore  densatus,  volu¬ 
mine  eodem,  plus  animabilis  partis  continet, 
quod  huic  appetitui  satisfaciat.  In  hujus¬ 
modi  igitur  regionibus,  eodem  aeris  volumine 
in  pulmones  addu&o,  plus  caloris  gignitur, 
dum  simul,  prae  adipe,  tardius  transmittitur 
ex  superficie  corporis ;  et  sic  animalia,  quam- 

vis  vehementi  frigori  exposita,  possunt  tamen 
vitalem  conservare  calorem,  et  vigere. 

lxi.  Formositas  et  pulchritudo .  —  Quin- 
imo  adeps  ad  corpus  formosum  et  pulchrum 
reddendum  conducit.  Quippe  absorpto  adipe, 
ut  is  syntedlicorum,  eorumque  quos  inedia  et 
durus  labor  extenuarunt,  oculi  recedunt  in  or¬ 
bitas  ;  tempora  et  genae  collabuntur ;  musculi 
marcent ;  partes,  quae  naturaliter  candidae 
sunt,  pallent  aut  flavent,  partes,  quae  rubellae, 
livent.  Non  diutius  virgines  teretes,  succidae, 
formosae,  pulchrae,  puriusque  pario  marmore 
splendentes,  videntes  juvenes  urunt ;  non 
diutius  juvenes  sunt,  quorum  rosea  cervice 
et  cereis  brachiis  tepeant  virgines. 


i(  Non  semper  idem  floribus  est  honos 
<c  Vernis  :  neque  uno  luna  rubens  nitet 
«  Vultu” 


Horat. 


lxix.  Alimentum. — An  absorptus  adeps, 
et  in  sanguinem  redu&us,  corpus  alat,  in  con~ 

trarias  partes  disputatum  est.  Ex  vetustio¬ 
ribus  physiologis  plerique,  quippe  cum  obser¬ 
varent,  animalia,  qui  hieme  somno  sopiantur, 
appropinquantibus  frigoribus  pinguescere,  et, 
vernante  denuo  anno,  latebris  in  lucem  pro¬ 
venire  macilenta,  concredebant,  absorptum 
adipem  solum  alimentum  esse,  quod,  quamdiu 
torpeant,  eorum  corpora  alat  et  sustineat. 

lxiii.  Contra  hanc  vero  sententiam  dica¬ 
tur,  animalia,  quae  per  hiemem  sopore  obru¬ 
antur,  nihil  alvo  egerere  ;  nihil  summa  cute 
exhalare ;  imo  vix,  aut  ne  vix  quidem,  san¬ 
guinem  in  circuitum  movere  ;  et  frigore  peni¬ 
tus  toto  corpore  obrigere  :  uti,  motibus  sopitis, 
nihil  consumunt,  ita  nihil  requirere,  quo  re¬ 
parentur  :  ursas,  quae  hieme  latebris  se  oc¬ 
culant,  hinc,  ut  ferunt  Aristoteles  Pli- 


%  Vid.  Aristotel.  Hist.  lib.  vi.  cap.  30. 

nius  * * * §,  Pontoppidanus  f,  pingues  exire  se¬ 
quente  vere :  vel  ranas,  ut  observavit  Roe^ 
selius  J,  et,  ut  Saussurius  §,  alia  quaedam 
animalia,  quae  hieme  torpeant,  pinguia  ex  la¬ 
tebris  provenire  ;  sed  per  paucos  dies,  fastidito 
omni  alimento,  irrequieta  huc  illuc  repere  aut 
volitare,  neque  prius  appetere  cibos  et  pingues¬ 
cere,  quam  vetus  adeps  absorptus  corpore  ejec¬ 
tus  fuerit :  adipem  in  hominibus  et  equis,  sub¬ 
ita  et  vehemente  exercitatione  absorptum  et 
sanguini  redditum,  adeo  non  idoneum  esse 
quod  corpus  alat,  ut  acris  fiat,  et,  inquinato 
sanguine,  ardentes  et  pessimas  febres  exci¬ 
tet  . 


*  Vid.  Plin.  Hist.  Nat.  lib.  viii.  cap.  36. 

■J  Vid.  Ponto pp idan.  Hist.  Nat .  Norfeg.  tom.  iif 
pag.  32. 

J  Vid.  Roesel.  Hist.  Ranar ,  pag.  34. 

§  Vid.  Saussur.  Voyages  dans  /es  Alpes. 


||  Vid.  Huxam.  On  Fevers ,  pag.  13. 

lxiv.  Sunt  tamen,  quae  verisimillimum  red¬ 
dant,  adipem  nonnunquam  alimenti  vice  fun¬ 
gi  ;  nam  nihil  praeterea  videtur,  quo  vita  sus¬ 
tineatur.  Ursae  dicuntur  catulos  parere  et 
ladtare  eo  anni  tempore,  quo  iis  deest  alimen¬ 
tum.  Nostra  insula,  dum  nivosa  saevit  hi- 
ems,  haud  insolitum  est  greges  ovium  nive 
obrui,  et,  post  unam  duasve  hebdomadas,  ma¬ 
cilentos  in  lucem  provenire.  Paucos  abhinc 
annos,  homo,  qui,  postquam,  duodecim  fere 
passuum  millia  a  Glasgua,  sex  prope  hebdo¬ 
madas  superje&o  stramento  subjacuerat,  et  in- 
terim,  uti  visum  est,  febre  laboraverat,  erutus 
tandem  est,  ad  cutem  quidem  et  ossa  extenua¬ 
tus,  at  vivus  tamen,  et  idonea  cura  revaluit. 

lxv.  His  accedat,  quo  macriora  animalia 
sunt,  eo,  caeteris  paribus,  edaciora.  Huc  adde, 
quod,  in  frigidissimis  regionibus,  adeps,  quo 
bestiae  gravantur,  videtur  tum  iis  alimentum 
esse,  cum  deficiunt  alia  quibus  famem  to¬ 
lerent* 

lxvi.  Medulla  ad  quid  utilis  sit,  nondum 
satis  constat.  Sunt,  qui  ossa  nutrire  cense¬ 
ant,  Andreius  * * * §  nempe,  Lieutaudius  f,  et 
Grutzmacherius  X* 

lxvii.  Alii  autem,  in  primis  Glissonius,  ne¬ 
gant,  adipem  idoneum  esse,  quo  ossa  alantur  ; 
propterea  quod  natura  oleosus  est,  dum  suc¬ 
cus,  qui  nutriat  idoneus,  gelatinosus  est§. 
Firmitatem  habet  hoc  argumentum,  modo  res 
agatur  de  reparando  glutine,  quod  terreas  os¬ 
sium  partes  continet,  et  major  cujus  pars 
aqua  est  ||.  Quinetiam  medulla  ad  crudo¬ 
rum  humorum  genus  pertinet,  et  acida  est ; 


*  Vid.  Andr.  Des  Vers.  ii*  pag.  670. 

f  Vid.  Lieutaud.  Essays ,  pag.  12. 

$  Vid.  Grutzmacher.  De  Medulla  Ossium ,  n.  18. 

§  Vid.  Glisson.  De  Rachit.  pag.  117. 

||  Vid.  Haller.  Element .  Physiolog .  tom.  i.  pag.  49« 

dum,  acidi  in  ossibus  nihil  quicquam  inesse* 
compertum  est 

lxviii.  Haud  negandum  est,  medullam 
ejusmodi  esse,  ut  possit,  vel  post  mortem, 
ossa  pervadere.  Multos  enim  post  mortem 
annos,  ut  saepe  observatum  est,  Iransudat ; 
et,  nisi  cura  magna  caveant  anatomici ,  larva¬ 
rum  ossearum  nitorem  obscurat.  In  vivis 
corporibus  ossa,  quae  quoquoversum  perma¬ 
nat,  quorumque  conglutinat  fibras,  aliqua¬ 
tenus  emollit,  et  sic  reddit  minus  apta  quae 
frangantur.  Quinimo  sunt,  qui  opinentur, 
transire  per  majusculorum  ossium  foramina, 
quae  in  articulares  capsulas  ducant,  et  sic  fa¬ 
cere,  ut  commissuris  ossa  facilius  moveantur. 
Haversius  enim,  id  quod  hanc  opinionem 
verisimillimam  reddit,  in  equi  humero  et  fe- 


*  Vid.  Neuman.  a  Zimmerm.  edit.  pag.  1244.  et  3242. 
et  1250. 

Macquer.  Chym.  Prat.  tom,  ii.  pag.  478. 
Barchusen.  Acroumat .  Experiment.  5.  et  14. 
et  20. 

more  manifestos  poros,  a  medulla  in  articula¬ 
res  capsulas  ducentes,  describit.  Fertur  quo¬ 
que,  carnarios  ex  medulla,  quam  in  longis  cae¬ 
sorum  animalium  ossibus  deprehendant,  posse 
scire  et  dicere,  numne  ante  caedem  ex  lon¬ 
ginquo  ambulaverint. 

PARS  QUINTA. 
De  malis  adipe  ortis . 


lxix.  Uti  modicus  adeps  ad  multa  utilis 
est,  ita  nimius  malorum  foecundus.  Adeps, 
qui  modum  humano  generi  communem  mul¬ 
tum  excedit,  quippe  cum  mole  et  pondere  cor¬ 
pus  segne  atque  pigrum  reddat,  morbus  sane 
gravis  est. 

lxx.  Nonnulli  natura  adeo  ad  pinguescen¬ 
dum  faciles  sunt,  ut,  nisi  abstinentia  et  la¬ 
bore  renitantur,  intolerabilem,  velut  saginati 
boves,  molem  adipiscuntur.  Homines,  quo¬ 
rum  medium  pondus  non  excedit  centum  et 
sexaginta  libras,  in  tantam  tamen  molem  pin¬ 
guitudine  nonnunquam  increscunt,  ut  pon- 

dere  quingentas  sexcentasve  libras  aequent. 
Puer  quinquennis  memoratur,  qui,  libramine 
fadto,  ducentas  et  .quinquaginta  libras  ponde¬ 
rabat.  Homo  narratur,  cujus  succutaneus 
adeps  sex  pollices  transversos  crassus  erat. 
Dionysius,  tyrannus  Heracleae,  dicitur  adipe 
plus  quam  porcum  aequasse  ;  et  adeo  fuisse  ve¬ 
ternosus,  ut  non,  nisi  longis  acubus  in  car¬ 
nes  adadtis,  ,posset  de  somno  excitari. 

lxxi.  Musculorum  infirmitas . — Priusquam 
adeps  tanta  copia  cumuletur,  quanta  in  cor¬ 
pulentis  quotidie  videmus,  musculorum  fibras 
nimis  distendit,  et  a  se  invicem  separat ;  sic- 
que  facit,  ut  se  imbecillius  et  infirmius  con¬ 
trahant. 

•  % 

lxxii.  Repentina  suffocatio . — In  thorace 
aut  abdomine  cumulatus,  adeps  aliquando 
pulmones  usque  eo  comprimit,  aut  septi  trans¬ 
versi  descensum  impedit,  ut  subitam  mortem 
afferat.  Mirum  hujus  exemplum  narratur. 
Homo,  qui  aspedtu  haud  ita  obesus  videbatur, 

subito,  t  an  quam  suffocatus,  mortuus  est.  Ca¬ 
davere  autem  inciso,  ingens  vis  adipis  in  tho¬ 
race  dete&a  est.  Eadem  causa  mortuus  est 
obesus,  cujus,  ut  modo  (lxx.)  diximus,  sex 
pollices  transversos  crassus  erat  succutaneus 
adeps.  Haud  insolitum  est,  aves  usque  eo 
pinguescere,  ut  inopinate  suffocentur 

lxxiii.  Spirandi  difficultas,— Quanquam 
obesitas  raro  tanta  est,  quanta  impediendis 
cordis  pulmonumque  motibus  vitam  finiat, 
tamen  vel  modica  nunquam  non  inducit  spi¬ 
randi  difficultatem.  Huic  enimvero  morbo 
multis  causis  opportuni  sunt  corpulenti.  Nam¬ 
que  eorum  pulmones,  prae  adipe  quo  compri¬ 
muntur,  item  que  impeditis  musculorum,  qui¬ 
bus  trahitur  et  emittitur  spiritus,  contradlio- 
nibus,  non  possunt  satis  dilatari.  Sanguis  in- 


#  Vid.  Reaumur.  Art .  de  faire  eclore ,  &c.  tom.  ii. 
pag.  409. 

terea  requirit  et  appetit  plus  animabilis  aeris 
partis,  ut  in  coccineum  et  vitalem  convertatur. 

lxxiv.  Haud  itaque  mirum  est,  levissimam 
exercitationem,  qualis  macris  toleratu  facilis 
esset,  obesis  gravem  anhelitum  movere  ;  si- 
mulque  facere,  ut  ex  pulmonibus  humidum 
spiritum  reddant.  Fieri  vix  potest,  quin 
hujusmodi  anheli  fere  omnes  pariter  labores 
refugiant,  susceptosque  male  ferant. 

lxxv.  Apoplexia . — -Adeps,  partim  venas 
colli  comprimendo,  partim  cor  et  pulmones, 
impedit,  ne  ex  capite  per  venas  sanguis  ad  cor 
dextrum  redeat ;  et  sic  obesos  aptos  reddit, 
qui  levibus  causis  attonentur. 

lxxvi.  F^p/XEP^.—Quinetiam  adeps,  quip¬ 
pe  qui,  ut  modo  diximus,  sanguinis  a  capite 
reditum  impediat,  facit  ut  hic,  per  arteriarum 
venarumque  parietes,  cerebrum  ultra  natura¬ 
lem  modum  urgeat.  Morbo  itaque  comitiali, 
quatenus  saltem  hic  possit  urso  cerebro  exci- 

tari,  obnoxios  praepingues  reddit.  Fortasse 
autem  in  iis  solis  ad  hunc  morbum  moven¬ 
dum  conducit,  qui  quadam  corporis  proprie¬ 
tate  eidem  opportuni  sunt. 

lxxvii.  Htdrops.  —  Obesi  quoque,  prae 
caeteris,  hydropi  patent :  obesitas  enim  muscu¬ 
losarum  librarum  laxitatis  cum  ehedlus  est, 
tum  index  ;  qua  sane  nihil  mortales  magis 
reddit  hydropi  obnoxios.  Quinetiam,  quum 
tam  venas  quam  vasa  bibula  comprimendo 
impediat,  quo  minus  tam  sanguis  ex  arteriis 
confundatur  in  cor,'  quam  absorptus  humor 
conducatur  in  venas  subclavianas;  necessarie 
facit,  ut  patuli  arteriarum  surculi  plus  aquosi 
humoris  exhalent,  simulque  bibula  vasa  mi¬ 
nus  ejusdem  insorbeant ;  sicque,  ut  duplice 
causa  aqua  intercute  intumescat  externum 
corpus,  et  cava  aquoso  humore  oppleantur, 

lxxviii.  Podagra . — Mortales  denique,  quo 
pinguiores  sunt,  eo,  caeteris  paribus,  podagrae 
opportuniores. 

PARS  SEXTA, 

De  pinguitudinis  curatione . 

lxxix.  Ceteris  rei  nostras  partibus  abso¬ 
lutis,  reliquum  est,  ut  paucis  dicamus,  qua  ra¬ 
tione  obesitas  sanetur.  Quum  pinguitudo 
non  solum  per  se  morbus  sit,  sed  aliorum 
etiam  morborum  tanquam  foecunda  mater; 
eam  sanare,  neque  tamen  infirmare  corpus, 
multae  hominum  partis  interest. 

lxxx.  Ne  pinguibus  parentibus  orti,  corpo- 
risve  constitutione  qui  pinguescant  apti,  adipe 
graventur ;  debent  corpus  pariter  atque  ani¬ 
mum  exercere,  neque  sibi  indulgere  abdominis 
voluptatibus. 

lxxxi.  Quantum  ad  attenuanda  corpora  va¬ 
leat  exercitatio,  nemo  ignorat.  Gregarii  enim 
militum,  agricolae  qui  cerealibus  operibus 
versantur,  et,  ne  multis,  omnes  qui  labore  solo 
famem  tolerant,  macilenti,  at  robusti  tamen 
et  laboris  patientes,  observantur  :  dum  mili¬ 
tum  primores,  et  omne  otiosorum  genus,  haud 
raro  adipe  abundant ;  ideoque  fiunt  inertiae 
primum,  dein  morbis,  facilis  praeda. 

lxxxi  i.  Neque  enimvero  minus  contra  obe¬ 
sitatem  potest  animi  contentio ,  quam  corporis 
exercitatio.  Opulentorum  haud  pauci,  qui, 
culinae,  quam  honorum,  bonae  famae,  et  gloriae 
studiosiores,  vivendi  ratione  se  Epicuri  gre¬ 
gis  esse  ja&ant,  sicut  ita  nati  ut  fruges  consu¬ 
merent,  corpus  fiunt,  et  praeterea  nihil.  Qui 
vero  aliquo  negotio  intenti,  praeclari  facinoris, 
aut  honoris,  aut  bonae  artis  famam  quaerunt, 
di,  uti  corporis  gaudiis  rarissime  dediti  suqt, 
ita  rarissime  pinguescunt. 


lxxxi  ii.  Porro,  ne  supra  modum  pingues- 

eant,  mortales,  praesertim  pinguibus  nati  pa¬ 
rentibus,  debent  esse  modici  cibis,  et  vini  ce- 
realisque  liquoris  abstemii.  Inter  Lacedaemo¬ 
nios,  qui,  ut  a  Cicerone  accipimus,  more 
do&i,  parsimonia  dele&abantur  ;  et  venatu,  su¬ 
dore,  cursu,  fame,  siti,  jus  nigrum,  quod  in 
eorum  epulis  coenae  caput  erat,  condiebant ; 
strenui  milites  plurimi  erant,  sed  nulli,  quan¬ 
tum  audivimus,  insignes  corporum  pinguitu¬ 
dine. 

> 

> 

lxxxiv.  “  Persarum  a  Xenophonte  vic- 
“  tus  exponitur  ;  quos  negat  ad  panem  adhi- 
“  bere  quicquam,  praeter  nasturtium.  Quan- 
**  quam,  si  quaedam  etiam  suaviora  natura  de- 
“  sideret,  quam  multa  ex  terra  arboribusque 
“  gignuntur  cum  copia  facili,  tum  suavitate 
e(  praestantia  ?  Adde  siccitatem,  quae  consequi- 
“  tur  hanc  continentiam  in  vidu  :  adde  inte- 
“  gritatem  valetudinis.  Confer  sudantes,  ruc- 
“  tantes,  refertos  epulis,  tanquam  opimos  bo~ 
“  ves :  tum  intelliges,  qui  voluptatem  maxi- 

*c  me  sequantur,  eos  minimi  consequi ;  jju- 
t*  cunditatemque  vidtus  esse  in  desiderio,  non 
f*  in  satietate 


*  Vide  Ciceron.  Tuscal.  Disput.  lib.  v.  cap.  xxxivo 

